b'\n_START_ARTICLE_\nHeckler & Koch G36\n_START_SECTION_\nZgodovina\n_START_PARAGRAPH_\nHeckler & Koch je za\xc4\x8del z razvojem G36 leta 1990, ko jih je Bundeswehr zaprosil, da razvijejo nov oboro\xc5\xbeitveni sistem, ki bi zamenjal zastarelo Heckler & Koch G3, ki je \xc5\xa1e streljala star naboj 7,62x51. Nova pu\xc5\xa1ka naj bi postala standardna v oboro\xc5\xbeitvi in hkrati namenjena tudi za izvoz. Dva prej\xc5\xa1nja H&K projekta sta bila zavrnjena v 80. letih 20. stoletja (G11 in G41) Sprva je bil projekt poimenovan HK-50 (oz. Projekt 50), ki je temeljil \xc5\xbee na obstoje\xc4\x8dih HK36, VP70 in G11). Na razvoj juri\xc5\xa1ne pu\xc5\xa1ke je lahko vplivala tudi Armalite AR-18, \xc4\x8deprav nekateri deli oro\xc5\xbeja spominjajo na dele AK-47 in M16. _NEWLINE_Danes G36 velja za zelo zanesljivo oro\xc5\xbeje. Leta 1995 ga je v oboro\xc5\xbeitev sprejel Bundeswehr, potem ko je zmagala na preizku\xc5\xa1njah z drugimi pu\xc5\xa1kami in leta 1999 je \xc5\xa0panija sprejela v uporabo G36E kot standardno pu\xc5\xa1ko v svojih oboro\xc5\xbeenih silah._NEWLINE_Pozneje so pu\xc5\xa1ko sprejeli tudi v nekaterih britanskih ter ameri\xc5\xa1kih policijsko-varnostnih silah._NEWLINE_Mo\xc4\x8dno predela G36 je bila vklju\xc4\x8dena v XM-29 OICW kot komponenta za streljanje nabojev na osnovi kineti\xc4\x8dne energije .\n_START_SECTION_\nZasnova\n_START_PARAGRAPH_\nJuri\xc5\xa1na pu\xc5\xa1ka uporablja standardni 5,56x45 NATO naboj z najvi\xc5\xa1jo hitrost streljanja 750 nabojev/min, pri \xc4\x8demer lahko strelja tudi polavtomatsko ali pa z dvo-/trostrelnim rafalom. Strelni mehanizem temelji na plinsko vrtljivem zaklepu, ki uporablja plinski pritisk izstrelka za ponovno vstavitev naboja. To omogo\xc4\x8da bolj gladko delovanje, ki se ka\xc5\xbee v pove\xc4\x8dani natan\xc4\x8dnosti. Zasnova in materiali pripomorejo, da ostaja sprejemnik \xc4\x8dist ter brez zastojev, tako da se lahko izstreli 10.000 nabojev brez \xc4\x8di\xc5\xa1\xc4\x8denja._NEWLINE_Oro\xc5\xbeje obstaja v treh glavnih verzijah: G36, G36K (karabinka) in G36C (kompaktna/komandos). Skupna dol\xc5\xbeina ne presega metra (z izvle\xc4\x8denim kopitom), z 480 mm dolgo cevjo in prazno oro\xc5\xbeje tehta samo 3,4 kg. Ve\xc4\x8dina pu\xc5\xa1ke je iz karbonsko oja\xc4\x8danega polimera, tako da je to oro\xc5\xbeje prvo tako v mno\xc5\xbei\xc4\x8dni proizvodnji, \xc4\x8deprav so \xc5\xa1e potrebni nekateri jekleni deli. Celotno oro\xc5\xbeje je lahko razstavljeno brez pomo\xc4\x8di orodij zaradi sistema nasprotno povezanih zati\xc4\x8dev. Transparentni nabojnik dr\xc5\xbei 30 nabojev s skupno te\xc5\xbeo 400 g in je opremljen z zati\xc4\x8di za la\xc5\xbeje pritrjevanje nabojnikov skupaj; 100-nabojni boben in bipod iz MG36 sta mo\xc5\xbeno tudi pritrditi. Oro\xc5\xbeje ima majhen standardni teleskopski merek (3.5x pove\xc4\x8dava Bundeswehr in 1.5x za izvoz). Namerilni most je hkrati tudi nosilna ro\xc4\x8dka. Polavtomatska, 10-strelna, popolnoma druga\xc4\x8dna civilna verzija obstaja pod oznako SL8.\n_START_SECTION_\nMerki\n_START_PARAGRAPH_\nMerilni sistem je zelo unikaten; pu\xc5\xa1ka je opremljena z vgrajenim dvojnim merilnim sistemom: klasi\xc4\x8dni teleskopski merek omenjen zgoraj in refleksni merek, poseben sistem, ki projecira rde\xc4\x8do piko v samem merku brez uporabe infrarde\xc4\x8dega vira za dolo\xc4\x8ditev tar\xc4\x8de. Ta merek se uporablja z odprtimi o\xc4\x8dmi in \xc4\x8de je uporabljen pravilno, bo strelec imel v vidnem spektru rde\xc4\x8do piko, kamor mora meriti.\n_START_SECTION_\nDelovanje\n_START_PARAGRAPH_\nIzgled samega oro\xc5\xbeja je o\xc4\x8dem prijazen in funkcionalno, \xc4\x8deprav se bo tulec izvrgel zmeraj na desni strani pu\xc5\xa1ke in nosilni jermen bo funkcionalen le, ko se ga bo uporabljalo pravilno, saj je zadnja sponka pritrjena na levi strani. Juri\xc5\xa1na pu\xc5\xa1ka se lahko opremi z bombometom AG36 40 mm in AK-47 bajonetom (zaradi velike zaloge po zdru\xc5\xbeitvi Nem\xc4\x8dij). Takti\xc4\x8dna svetilka se prav tako lahko hitro pritrdi spredaj.'